ཁྲི་ཀའི་དམངས་ཁྲོད་དུ།མི་ཉག་དགུ་ཐོག་དང་ཐུགས་རྗེ་ཆེན་པོའི་ལྷ་ཁང་བོན་པོའི་གདོང་སྣ།འཇམ་དབྱངས་ས་པན་གྱིས་བཞེངས་པའི་ཁྲི་ཀའི་ཇོ་ཁང་།ལྷ་དཀར་པོ་རྒྱལ་བ་བྱམས་པ།ལྷ་བཙན་པོ་ཨ་མྱེས་ཡུལ་ལྷ།ནད་རིགས་བཞི་བརྒྱ་རྩ་བཞིའི་གཉེན་པོ་ཁྲི་ཀའི་ཆུ་ཁོལ་བཅས་ཀྱི་མཚན་སྙན་ནི་ས་ཉེ་རིང་ཀུན་ཏུ་ཁྱབ་ཡོད་པ་དང་།ལ་ལས་ཆུ་ཁོལ་མ་དེ་འཐུངས་ན་གང་ཟག་གང་གི་ནང་ཁྲོལ་ལ་ཕན་ཡོན་བླ་ན་མེད་པ་ཡོད་ཟེར་བ་དང་།ལ་ལས་ཆུ་དེས་བཀྲུས་ན་རྨ་རིགས་དང་གྲུམ་ནད་ལ་ཕན་ཆེ་ཟེར།ལ་ལས་མིག་ལ་སོགས་པའི་དབང་བོ་དག་ལ་ལྷག་ཏུ་ཕན་ཟེར།ཡང་ལ་ལས་སྨན་ཆུ་དེ་འཐུངས་ན་ལུས་ཁམས་དྭངས་ཤིང་སེམས་ཁམས་བདེ་བར་མ་ཟད།ཚེ་ཐག་ཀྱང་ཇེ་རིང་ལ་འགྲོ་ཐུབ་ཟེར།ལ་ལས་ཆུ་ཁོལ་སྔོན་སངས་རྒྱས་སྨན་བླས་བྱིན་གྱིས་བརླབས་ཡོད་པས་ནད་རིགས་བཞི་བརྒྱ་རྩ་བཞིའི་གཉེན་པོ་ཡིན་ཞེས་བཤད་སྲོལ་ཡོད་པའོ།།